laion/Wikipedia-Exotic huggingface dataset:
קבוצת קזבלנקה

קבוצת קזבלנקה, המכונה גם "גוש קזבלנקה", הייתה אגודה לא רשמית קצרת מועד של מדינות אפריקאיות עם חזון משותף לעתיד אפריקה ולפאן-אפריקניזם בתחילת שנות השישים. הקבוצה הייתה מורכבת משבע מדינות בראשות מנהיגים בעלי השקפה שמאל-רדיקלית, בעיקר ממדינות צפון אפריקה: אלג'יריה, מצרים, גאנה, גינאה, לוב, מלי ומרוקו . הסכסוך והפשרה שבאה לאחר מכן בין קבוצת קזבלנקה וקבוצת מונרוביה הובילו בסופו של דבר להקמת ארגון האיחוד האפריקאי . הקבוצה נפגשה לראשונה בכנס אשר נערך בשנת 1961 בעיר קזבלנקה, ומכאן שמה של הברית. בכנס זה התכנסו כמה ממנהיגי היבשת הבולטים כגון גמאל עבד אל-נאסר ממצרים, קוואמה נקרומה מגאנה וסקו טורא מגינאה . אותם מנהיגים התאחדו תחת ההשקה כי ישנו צורך באיחוד פוליטי בקרב מדינות אפריקה, או לחלופין בפדרציה אפריקאית. הם האמינו שרק שילוב משמעותי ועמוק בין המדינות, כפי שקרה ליבשת השכנה אירופה באמצעות איחוד האירופי, תאפשר לאפריקה להביס את הקולוניאליזם, להשיג שלום בר קיימא ולטפח דיאלוג תרבותי בין המדינות, ובכך להגביר את ההשפעה הגאו-פוליטית של היבשת ואת פיתוחה הכלכלי. למעשה, אותם מנהיגים האמינו בהעברת סמכויות רבות מממשלות לאומיות לסמכות פאן-אפריקאית על-לאומית. נקרומה אף התווכח על כינון צבא פאן-אפריקאי, שניתן לפרוס אותו כדי להילחם בקולוניאליזם או בשלטון המיעוט הלבן ברחבי היבשת. ססמתו הפאן-אפריקאית המפורסמת הייתה "אפריקה חייבת להתאחד!" עם זאת, בסופו של דבר קבוצת קזבלנקה נכשלה בהשגת מטרותיה, שכן רוב המנהיגים האחרים באפריקה לא תמכו בשינוי קיצוני כזה. רעיונותיה של יריבתה, קבוצת מונרוביה - שגם היא האמינה בפאן-אפריקניזם שלא על חשבון הלאומיות והמדינה העצמאית, היו יותר מקובלים בקרב מנהיגים אלו. ב -1963 הוקם ארגון אחדות אפריקה (OAU). כל חברי הקבוצות הצטרפו לאיחוד זה והשאירו את המחלוקות ביניהם מאחור. ארגון OAU, כיום האיחוד האפריקאי, הצליח להשיג שילוב ואחדות של המדינות החברות בו בצורה מוגבלת, כאשר האיחוד היווה את מימוש השקפותיהם של חברי קבוצת מונרוביה ודחיית הרעיונות של המדינות החברות בקבוצת קזבלנקה. בנוסף לחילוקי דעות על אופי האחדות האפריקאית, עמדותיהם של שתי הקבוצות בנוגע לסכסוכים באלג'יריה וקונגו היו שונות. בעוד חברי קבוצת קזבלנקה התחייבו לתמוך בחזית השחרור הלאומי במאמציה להילחם על עצמאותה של אלג'יריה מצרפת, תמכה קבוצת מונרוביה באויביה, הצרפתים. האיחוד האפריקני פדרליזם "La Conférence de Casablanca". Zamane (בצרפתית). 2012-11-30. נבדק ב-2019-05-28. "Group Evolution". African Development Bank Group. אורכב מ-המקור ב-2014-03-26. נבדק ב-26 במרץ 2014. {{cite web}}: (עזרה) Pierre Englebert & Kevin C. Dunn (2013), Inside African Politics, London: Lynne Pienner, p. 320–321 Kwame Nkrumah (1963), Africa Must Unite, London: Heinemann Pierre Englebert & Kevin C. Dunn (2013), Inside African Politics, London: Lynne Pienner, p. 320–321
כדורסל ללא גבולות

כדורסל ללא גבולות (באנגלית: Basketball Without Borders) הוא ארגון הפועל מטעם ליגת ה-NBA ופיב"א, העורך מחנות כדורסל ברחבי העולם לילדים ולנערים עד גיל 18. באופן רשמי, מוגדר הארגון כ"תוכנית לפיתוח כישורי כדורסל ויישוג לקהילה, המאחדת שחקני כדורסל צעירים לקידום הספורט ולעידוד שינוי חברתי חיובי בתחומי החינוך, הבריאות והרווחה". מחנה הכדורסל הראשון של הארגון נערך בין 30 ביוני ל-2 ביולי 2001 בעיר טרוויזו שבאיטליה, ומאז נערכו מחנות בלמעלה מ-20 מדינות שונות, בהן השתתפו מעל 3,300 חניכים שהגיעו מכ-130 מדינות שונות. לרוב מתקיים מחנה קיץ אחד בכל אחת מהיבשות אירופה, אסיה, אמריקה ואפריקה, ומאז 2015 נערך בכל שנה גם "מחנה בינלאומי". המחנה הראשון בטרוויזו אירח שחקנים מהמדינות שנפגעו במלחמות יוגוסלביה – קרואטיה, סלובניה, מקדוניה, בוסניה והרצגובינה והרפובליקה הפדרלית של יוגוסלביה – ומטרתו הייתה "להשתמש בכדורסל כשפה משותפת לקידום שלום עולמי, ידידות וספורטיביות". המחנה השני, אשר נערך באיסטנבול, הוגדר כ"מחנה קיץ לילדים בגילאי 12–14 הנועד לקדם קשרי ידידות באמצעות ספורט", והתמקד בקירוב שחקנים מהמדינות השכנות יוון וטורקיה. בשנים 2003 עד 2005 נערכו המחנות הראשונים באפריקה, באמריקה ובאסיה, בהתאמה. בשנת 2015 נחנך בניו יורק "המחנה הבינלאומי" הראשון, במהלך סוף-שבוע האולסטאר של ה-NBA. בשנת 2017 נערך "מחנה אירופה" במכון וינגייט שבנתניה. בשנת 2018 זכה השחקן הישראלי דני אבדיה בתואר ה-MVP של "מחנה אירופה", ובשנה שלאחר מכן זכה בתואר ה-MVP של המחנה הבינלאומי. בכך הפך אבדיה לשחקן הראשון בתולדות המחנה שזוכה בתואר ה-MVP בשני המחנות: האירופאי והבינלאומי. המחנות פועלים מטעם ארגון פיב"א, ליגת ה-NBA והתאחדויות הספורט של המדינות בהן נערכים המחנות. לרוב, אורכם של המחנות הוא בין שלושה לארבעה ימים. במחנות משתתפים חניכים עד גיל 18 אשר מחולקים לקבוצות, ומודרכים על ידי כדורסלנים, כדורסלני עבר ומאמנים מקצועיים. במהלך המחנה עוברים החניכים סדנאות קבוצתיות ופרטיות המקנות מיומנויות כדורסל, ולאחר מכן מתקיים טורניר בין הקבוצות. ביום המחנה האחרון נערך "משחק אולסטאר" המציג את השחקנים המצטיינים במחנה, ובסופו נבחרים השחקן המצטיין של המשחק והשחקן המצטיין של המחנה כולו. החל משנת 2003 מתמקדים המחנות בפיתוח יכולות כדורסל, ועוסקים פחות בקידום יעדים חברתיים; הגיל הממוצע במחנות עלה מ-13 ל-17 ונבחרים אליהם בעיקר שחקנים בעלי פוטנציאל גבוה, אם כי נעשים מאמצים לצרף גם חניכים מאזורים מוחלשים או מוכי מלחמה. המחנות מהווים הזדמנות של המשתתפים להציג את כישוריהם בפני סקאוטים רבים מה-NBA, אשר פוקדים את המחנות מדי שנה. כדורסל ללא גבולות, באתר ליגת ה-NBA כדורסל ללא גבולות, באתר פיב"א סקירה כללית, באתר ה-NBA כדורסל ללא גבולות, באתר פיב"א כוכבי ליגת ה-NBA יערכו מחנה לילדים מיוגוסלביה, באתר הרשמי של האומות המאוחדות, 26 במרץ 2001 כוכבי כדורסל מתאחדים לכוונות טובות, באתר ה-NBA,‏ 8 באפריל 2002 NBA goes global for its future, באתר chinadaily.com,‏ 16 בפברואר 2015 אור שקדי‏, לראשונה: המחנה "כדורסל ללא גבולות" יגיע לישראל, באתר וואלה, 19 באפריל 2017 משה בוקר, כוכבי ה-NBA השתתפו בפרויקט מחנה הכדורסל הנערך בישראל, באתר ערוץ 20, 15 באוגוסט 2017 אור שקדי‏, דני אבדיה זכה בתואר השחקן המצטיין של מחנה "כדורסל ללא גבולות", באתר וואלה, 18 באוגוסט 2018 דני אבדיה נבחר ל-MVP של מחנה "כדורסל ללא גבולות" בארה"ב, באתר וואלה, 17 בפברואר 2019 פירוט המחנה בריו דה ז'ניירו 2011, באתר ה-NBA עסקים ללא גבולות, באתר samepageteam.com,‏ 29 באוגוסט 2014
הזרבובים

הזרבובים (באנגלית: Snorks) היא סדרת אנימציה אמריקאית, בת 108 מקטעים ב־65 תוכניות (ארבע עונות שידור), שהופקה לטלוויזיה בין השנים 1984–1989. הזרבובים הם דמויות בדיוניות קטנות וצבעוניות מגזע תת-מימי. הם חיים ב"סנורקלאנד". שמם האנגלי מבוסס על המילה "שנורקל", ואילו שמם העברי מבוסס על המילה "זרבובית". הסדרה מבוססת על ספרי הקומיקס מ-1974 של המחבר הבלגי, פרדי מוניקנדם. הקומיקס הופק לסדרה מצוירת על ידי חברת Hanna-Barbera, בין השנים 1984 ו-1989. הסדרה הצליחה באופן חלקי לעומת הפופולריות של הדרדסים, הפקה נוספת של האנה-ברברה מקומיקס בלגי. בישראל, שודרה הסדרה בערוץ הראשון בין השנים 1987–1988. בהמשך, היא שודרה בשידורים חוזרים בערוץ הילדים ומאוחר יותר, בערוץ ג'וניור, וניתן לצפות בה גם בשירות הווידאו על פי דרישה של חברת הוט. זרבוב-בן (AllStar Seaworthy) - זרבוב אתלטי בעל גוון עור צהוב. הגיבור של הסדרה. מתעניין גם במדע וגם ממציא. עוזר לדודו, הדוקטור גאליו, בפרויקטים עליהם הוא עובד כאשר הוא יכול. כאשר יש לזרבוב-בן רעיון מבריק הכוכב בחגורה שלו מתחיל להסתובב. חבר של זרבוב-בת. זרבוב-בת (Casey Kelp) - בעלת גוון עור ורוד בהיר, עם שיער אדמוני. חברה של זרבוב-בן. אמיצה, חכמה ובעלת תעוזה. נוּני (Occy) - תמנון המחמד של זרבוב-בן. בעל גוון עור סגול. זרבוב-מושל (Governor Wellington Wetworth) - זרבוב זקן בעל גוון עור כתום, שיער אפור ושפם. הוא משמש כמושל של עיר הזרבובים. זרבוב מושל הוא פוליטיקאי טיפוסי - מושחת, נוטה להאשים אחרים כאשר העניינים מסתבכים, שולח אחרים לעשות את העבודה בעודו מנסה לקחת את הקרדיט לעצמו, פחדן, חושב קודם על עצמו ומעלה את המיסים כדי לממן בנייה של פסלים של עצמו. חושב שהוא ומשפחתו טובים יותר מאחרים. כל הסיבות הללו גורמות לכך שרוב הזרבובים שונאים אותו. הוא אביהם של ג'וניור וויילי. זרבובטלן (Wellington Wetworth Junior) - בעל גוון עור כתום ובלורית ירוקה. בנו של זרבוב-מושל. היריב של זרבוב-בן. השאיפה שלו היא להפוך למושל של עיר הזרבובים ולהיות עשיר. זרבלבול (Willie Wetworth) - בעל גוון עור כתום. זרבוב תינוק. אחיו הצעיר של ג'וניור ובנו של זרבוב-מושל. על אף שג'וניור מתנכל לו, ווילי גאה באחיו הגדול. ווילי הוא הניגוד הגמור של אחיו - הוא נחמד, ידידותי, נדיב וטוב-לב. קושקוש (Tooter Shellby) - בעל גוון עור ירוק ושיער ירוק מקורזל. קושקוש איננו מסוגל לדבר אך הוא בעל היכולת לתקשר עם חלק מחיות הים. זרבוב-בתיה (Daffney Gillfin) - בעלת גוון עור סגול ושיער חום. שמה דגש רב מדי למראה החיצוני שלה. שואפת להפוך לשחקנית קולנוע. יויו (JoJo) - בעל גוון עור חום בהיר. הזרבוב היחיד בעל שני שנורקלים על ראשו. יויו גדל לבדו בטבע לאחר שננטש בילדותו. הוא חזק באופן בלתי ייאמן ומסוגל לתקשר עם כל חיות הים. דמותו של יויו בעלת קווי דמיון רבים לדומתו של טרזן. זרבוברנש סיגלית המלך נפטון - אל הים. דמות מיתולוגית מהמיתולוגיה היוונית והמיתולוגיה הרומית. חציו פלג גופו העליון דמוי אדם וחצי פלג גופו התחתון דמוי דג. נפטון שולט על הגאות והשפל בים בעזרת קונכיית קסם. רוב הזרבובים האמינו לאורך השנים כי המלך נפטון אינו אמיתי כלל עד אשר יום אחד הוא מופיע לאחר שאיבד את קונכיית הקסם שלו אותה הזרבובים מוצאים בהמשך. "הזרבובים", במסד הנתונים הקולנועיים IMDb (באנגלית) "הזרבובים", באתר Rotten Tomatoes (באנגלית) "הזרבובים", במסד הנתונים הקולנועיים KinoPoisk (ברוסית) "הזרבובים", באתר TV.com (באנגלית), כולל פירוט על העלילה בכל פרקי הסדרה הצגה יומית: "הזרבובים" שוב בטלוויזיה, באתר nana10‏, 15 ביולי 2012
סודיק אטאנדה

סודיק אולולאדה אטאנדה (באנגלית: Sodiq Ololade Atande; נולד ב-26 באוגוסט 1993) הוא כדורגלן ניגרי המשחק בעמדת הבלם בפלמורטרי. אטאנדה התחיל את הקריירה שלו בקבוצה מקומית בניגריה, "אריות 36". בינואר 2013 חתם באפולוניה פייר מליגת העל האלבנית. ב-31 באוגוסט 2013 אטאנדה הבקיע את שער הבכורה שלו בקבוצה בניצחון 0–3 נגד שקומביני פקין. ב-24 בדצמבר 2015, אטאנדה חתם בפרטיזן טירנה. ב-30 בינואר 2016 אטאנדה ערך את הופעת הבכורה שלו בקבוצה בניצחון 0–2 נגד לאצ'י. באפריל 2016 נבחר לכדורגלן החודש בליגה. ב-25 ביוני 2019 אטאנדה חתם בהפועל כפר סבא מליגת העל. ב-15 באוגוסט 2021, אטאנדה חתם בפרישטינה מליגת העל הקוסובנית. ב-4 בפברואר 2022 עזב את אירופה וחתם בט'ופר קלאב מליגת העל העומאנית. בקיץ 2022 חזר לאלבניה וחתם באגנאטיה. סודיק אטאנדה, באתר ההתאחדות לכדורגל בישראל סודיק אטאנדה, באתר Transfermarkt סודיק אטאנדה, באתר Soccerway סודיק אטאנדה, באתר WorldFootball.net סודיק אטאנדה, באתר FootballDatabase.eu אור בוקר, הבלם הניגרי סודיק אטנדה חתם בהפועל כפר סבא, באתר צומת השרון, 25 ביוני 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סודיק אטאנדה".
קו G של הרכבת התחתית של ניו יורק

קו G או בשמו המלא קו מאסף חוצה-עיר (באנגלית: Brooklyn-Queens Crosstown) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע ירוק בהיר ופועלות בו 21 תחנות. הקו הוא הקו היחיד במערכת שאינו עובר במנהטן ובמקום זאת חוצה את ברוקלין מצפון לדרום (מלבד 2 קווי קישור קצרים הפועלים בדרום ברוקלין). הקו נקרא קו מאסף שכן הוא עוצר בכל התחנות שבדרך ומשלים את השירות של שאר הקווים. הקו מתחיל את מסלולו בצפון ברוקלין מתחנת קורט סקוור אשר היא תחנה גדולה שעוברים בה קווים רבים. מהתחנה פונה הקו במסלול מיוחד משלו לכיוון דרום ברוקלין שם הוא נפגש במספר תחנות מצטלבות עם קווים אחרים. באזור בורהם היל נפגש מסלול הקו עם קו F ויורד דרומה. תחנתו הסופית של הקו היא בשכונת קנזינגטון שבדרום ברוקלין. מדיה וקבצים בנושא קו G של הרכבת התחתית של ניו יורק בוויקישיתוף
מנהלת ליגת העל בכדורסל נשים

מנהלת ליגת העל בכדורסל נשים הוא ארגון ספורט מוסד ללא כוונת רווח (מלכ"ר) המנהל את התחרויות הבכירות בכדורסל נשים בישראל ובראשם את ליגת העל בכדורסל נשים. גוף מנהלת הליגה בכדורסל נשים נוסד בשנת 2011 בהחלטת איגוד הכדורסל הישראלי ולאחר הצלחת מנהלת ליגת העל בכדורסל גברים. מטרתה המוגדרת בעת הקמתה היה לנהל, לשווק ולהסדיר את פעילותה של ליגת העל בכדורסל נשים. כמו כן המנהלת פועלת במטרה להגביר את החשיפה של הליגה בקרב קהל אוהדי הספורט ובפרט בקרב נשים וצעירות ברחבי הארץ. בנוסף ממונה המנהלת על גיוס ספונסרים לליגה, שיווק הליגה, הגדלת קהל האוהדים באולמות וכדומה. מנהלת הליגה מורכבת מ-12 חברי דירקטוריון ובראשם עומדת משנת 2024 דנה סנדר שהחליפה את הילה קניסטר בר דוד. עשרה מחברי הדירקטוריון הם יושבי הראש של קבוצות ליגת העל בכדורסל, בנוסף למספר חברי הדירקטוריון שחברים גם באיגוד הכדורסל. מנהלת ליגת העל מנהלת גם את גביע המדינה, ומעורבת בהשתתפותם של הקבוצות בליגת העל ובמפעלים האירופיים יורוליג ו-יורוקאפ. גדעון בריקמן (2011–2013) רו"ח איריס שטרק (2013–2019) הילה קניסטר בר דוד (2019–2024) דנה סנדר (2024–הווה) מנהלת ליגת העל בכדורסל אתר האינטרנט הרשמי של מנהלת ליגת העל בכדורסל נשים יו"ר חדשה למינהלת ליגת העל לנשים – דנה סנדר, באתר ynet, 3 ביולי 2024 לי נוף גזית, ‏"שחקניות יורדות ללאומית עבור כסף וזה מזעזע", באתר ONE‏, 7 בספטמבר 2024 גידי ליפקין, ‏"פוליטיקה? שואפת להיות השרה לשוויון חברתי", באתר ONE‏, 8 במרץ 2024 ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
גאורג אלכסנדר, דוכס מקלנבורג-שטרליץ

גאורג אלכסנדר, דוכס מקלנבורג-שטרליץ (בגרמנית: Georg Alexander Herzog zu Mecklenburg;‏ 6 ביוני 1859 – 5 בדצמבר 1909) היה ראש בית מקלנבורג-שטרליץ משנת 1934 עד מותו. דרך אמו, הוא היה צאצא של פאבל הראשון, קיסר רוסיה. גאורג אלכסנדר נולד ב-6 ביוני 1859 ברמפלין, לגאורג אוגוסט, דוכס מקלנבורג-שטרליץ וליקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג. בילדותו עברו הוריו לגור ברוסיה, והוא קיבל חינוך צבאי, ואף התגייס לצבא האימפריה הרוסית. הוא התעניין במוזיקה, והיה פסנתרן טוב, נגן צ'לו מעולה ואף אהב לכתוב יצירות מוזיקליות. בין השנים 1879–1881 הוא למד אמנות ופילוסופיה באוניברסיטאות לייפציג ושטרסבורג. גאורג אלכסנדר התאהב באחת מבנות לווייתה של אמו, נטליה פיודרובנה ואנלריאסקיה, אולם אמו כעסה על כך, מכיוון שנטליה לא הייתה ממשפחה מלכותית. היא גירשה את נטליה מחצרה, אולם גאורג אלכסנדר נסע בשנת 1889 לגרמניה, וקיבל אישור לנישואים מדודו פרידריך וילהלם, הדוכס הגדול של מקלנבורג-שטרליץ, שאף העניק לנטליה את התואר רוזנת קרלוב, וב-14 בפברואר 1890 התחתנו השניים בסנקט פטרבורג, ונולדו להם ארבעה ילדים. גאורג אלכסנדר היה אספן אמנות נלהב, ואף ירש מסבו, מיכאיל פאבלוביץ', הנסיך הגדול של רוסיה, אוסף עשיר של ליתוגרפיות צרפתיים, ציורים, חרסינת מייסן וספרים מהודרים של ספרים. למרות מעמדו הגבוה, הוא היה אדם נגיש, ונטול כל סנוביות. במקביל לתשוקתו למוזיקה הוא המשיך בקריירה הצבאית שלו. בשנת 1902 הוא הועלה מונה לדרגת גנרל-מיור, ומונה למפקד חטיבת הדראגונים של משמר-החיים, ובשנת 1906 מונה למפקד חטיבה 1 של דיוויזיית הפרשים ה-1 של המשמר. בשנת 1907 הוא מונה לראש הכוחות העומדים לרשות המשמר ברובע הצבאי של סנט פטרבורג. הוא עסק ברפורמות צבאיות בשם שר המלחמה, והיה סופר ומתרגם של תאוריה צבאית ועבודות היסטוריות. ב-5 בדצמבר 1909 מת גאורג אלכסנדר במפתיע בסנקט פטרבורג, ובשנת 1934 ירש בנו גאורג, דוכס מקלנבורג את ראשות בית מקלנבורג-שטרליץ. ב-14 בפברואר 1890 התחתן גאורג אלכסנדר עם נטליה פיודרובנה ואנלריאסקיה, ונולדו לו ממנה ארבעה ילדים: הרוזנת קתרינה פון קרלוב (1891–1940), התחתנה עם הנסיך ולדימיר גורביץ' גוליצין. הרוזנת מריה פון קרלוב (1893–1979), התחתנה עם הנסיך בוריס דמיטרייביץ' גוליצין, ולאחריו התחתנה עם הרוזן ולדימיר פטרוביץ' קליינמיכל. הרוזנת נטליה פון קרלוב (1894–1913). גאורג, דוכס מקלנבורג (1899–1963), התחתן עם אירינה מיכאילובנה רייבסקיה, ולאחריה התחתן עם שרלוטה, ארכידוכסית אוסטריה. מדיה וקבצים בנושא גאורג אלכסנדר, דוכס מקלנבורג-שטרליץ בוויקישיתוף
גאורג אוגוסט, דוכס מקלנבורג-שטרליץ

גאורג אוגוסט, דוכס מקלנבורג-שטרליץ (בגרמנית: Georg August, Herzog zu Mecklenburg-Strelitz;‏ 11 בינואר 1824 - 20 ביוני 1876) היה דוכס גרמני מבית מקלנבורג-שטרליץ וגנרל בצבא האימפריה הרוסית. גאורג אוגוסט נולד ב-11 בינואר 1824 בנוישטרליץ, והיה בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, בתם של פרידריך, נסיך הסן-קאסל וקרולינה, נסיכת נסאו-אוזינגן. סבו וסבתו מצד אביו היו קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטאדט. אחותו קרולינה מריאנה התחתנה עם פרדריק השביעי, מלך דנמרק. בשנת 1860 מת אביו, ואחיו הבכור פרידריך וילהלם, הדוכס הגדול של מקלנבורג-שטרליץ עלה לשלטון במקומו. ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים. בני הזוג עברו להתגורר ברוסיה, שם היה גאורג אוגוסט גנרל חיל התותחנים בצבא האימפריה הרוסית. ב-20 ביוני 1876 מת גאורג אוגוסט בסנקט פטרבורג, בגיל 52. מאחר שבנו הראשון, גאורג אלכסנדר, התחתן בנישואים מורגנטיים, בנו השני, קרל מיכאל, הפך לראש בית מקלנבורג-שטרליץ. ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים: ניקולאוס, דוכס מקלנבורג-שטרליץ (1854). הלנה, דוכסית מקלנבורג-שטרליץ (1857–1936), התחתנה עם אלברט, נסיך סקסוניה-אלטנבורג. גאורג אלכסנדר, דוכס מקלנבורג-שטרליץ (1859–1909). קרל מיכאל, דוכס מקלנבורג (1863–1934). מדיה וקבצים בנושא גאורג אוגוסט, דוכס מקלנבורג-שטרליץ בוויקישיתוף
יקטרינה מיכאילובנה, הנסיכה הגדולה של רוסיה

יקטרינה מיכאילובנה, הנסיכה הגדולה של רוסיה (ברוסית: Екатерина Михайловна;‏ 28 באוגוסט 1827 – 12 במאי 1894), הייתה בתו של מיכאיל פאבלוביץ', הנסיך הגדול של רוסיה וכלתו של גאורג, הדוכס הגדול של מקלנבורג-שטרליץ. יקטרינה נולדה בסנקט פטרבורג, למיכאיל פאבלוביץ', הנסיך הגדול של רוסיה, בנו הצעיר של פאבל הראשון, קיסר רוסיה, ולשרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן. היו לה שתי אחיות גדולות, מריה ויליזבטה, שכונתה "לילי". שני אחים נוספים נולדו אחריה, אלכסנדר ואנה, ומתו בצעירותם. ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, ונולדו להם ארבעה ילדים. בני הזוג עברו להתגורר ברוסיה, שם היה בעלה גנרל בצבא האימפריה הרוסית. בשנת 1876 מת בעלה, וב-12 במאי 1894 מתה יקטרינה בסנקט פטרבורג. ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, ממנו נולדו לה ארבעה ילדים: ניקולאוס, דוכס מקלנבורג-שטרליץ (1854). הלנה, דוכסית מקלנבורג-שטרליץ (1857–1936), התחתנה עם אלברט, נסיך סקסוניה-אלטנבורג. גאורג אלכסנדר, דוכס מקלנבורג-שטרליץ (1859–1909). קרל מיכאל, דוכס מקלנבורג (1863–1934). מדיה וקבצים בנושא יקטרינה מיכאילובנה, הנסיכה הגדולה של רוסיה בוויקישיתוף
(You Drive Me) Crazy Tour

(You Drive Me) Crazy Tour הוא סיבוב ההופעות השני של זמרת הפופ האמריקאית בריטני ספירס. סיבוב הופעות זה נועד לקדם את האלבומים ...Baby One More Time ו־Oops!... I Did It Again. דסטיניז צ'יילד להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים: "(You Drive Me) Crazy" "Born to Make You Happy" "I Will Be There" "Don't Let Me Be the Last to Know" "Oops!... I Did It Again" "From the Bottom of My Broken Heart" "The Beat Goes On" "Sometimes" "...Baby One More Time" News on Yahoo! Music, archive.fo, ‏2013-02-19 Britney Spears: The Official Britney Spears Website, web.archive.org, ‏2000-02-29 Honolulu Star-Bulletin Hawaii News, archives.starbulletin.com
בריאן דיקון

בריאן דיקון (באנגלית: Brian Deacon; נולד ב-13 בפברואר 1949) הוא שחקן אנגלי. דיקון נולד באוקספורד, שם שיחק בתיאטרון לנוער של אוקספורד. הוא שיחק בסרטי קולנוע כגון "עדות משולשת" (1972) ו"ערפדים" (1974). תפקידו הידוע ביותר הוא בדמות ישו בסרט הקולנוע "ישו" משנת 1979 שנעשה על ידי הארגון האוונגליסטי Jesus Film Project. דיקון נבחר לתפקיד מתוך 263 שחקנים שנבחנו על ידי המפיק ג'ון היימן. עוד גילם דיקון את הדמות יומאק בסדרת הטלוויזיה "The Feathered Serpent" בשנים 1976 ו-1978. בסדרה "לילי" שיחק דיקון בתפקיד פרנק מיילס. ב-1985 שיחק יחד עם אחיו, אריק דיקון, בסרטו של פיטר גרינוויי "זד ושני אפסים" בתפקיד אוסוולד דיוס. בשנים 1992 ו-1993 גילם את רט. הונ. ניל קינקייד באופרת הסבון הבריטית "אמרדייל", המאהב של הדמות קים טייט (בגילומה של קלייר קינג). דיקון היה נשוי פעמיים. בין השנים 1977 ל-1987 היה נשוי לרולה לנסקה, ולהם בת משותפת, לארה פרקר דיקון. ב-1988 התחתן על נטלי בלוך. בריאן דיקון, במסד הנתונים הקולנועיים IMDb (באנגלית) בריאן דיקון, באתר AllMovie (באנגלית) בריאן דיקון, במסד הנתונים הקולנועיים KinoPoisk (ברוסית) בריאן דיקון באתר TCM "Brian Deacon". IMDb. "Archived copy". אורכב מ-המקור ב-1 בפברואר 2016. נבדק ב-2016-01-27. {{cite web}}: (עזרה); (עזרה) "Good Girl".
מפרצון בוראגארה

מפרצון בוראגארה (באנגלית: Buragara Cove; בבולגרית: залив Бурагара) הוא מפרצון בחוף המערבי של האי בראבנט, שבארכיפלג פאלמר, שבאנטארקטיקה. רוחבו של המפרצון 2.08 קילומטרים, ואורכו 1.4 קילומטרים לכיוון מערב. נקודת זאבל מהווה את הקצה הצפון מזרחי של המפרץ, ונקודת דוונה את הקצה הדרום מערבי. המפרצון נפתח אל ממפרץ דאלמאן. המפרצון הופיע בראשית המאה ה-21 כתוצאה מנסיגתו של קרחון רש (קודם לכן האזור היה מכוסה על ידי הקרחון). המפרצון נקרא על שם האתר הרומי העתיק בוראגארה שבמערב בולגריה. הגאזט האנטארקטי הבולגרי (בבולגרית) מפרצון בוראגארה באתר הגאזט האנטארקטי של ממשלת אוסטרליה מפרצון בוראגארה באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרצון בוראגארה, וציון מקום האתרים שסביבו באתר copernix גאזט השמות האנטארקטיים הרשמי של בולגריה מידע גאוגרפי והיסטורי
רכבות שמורות היטב

רכבות שמורות היטב (בצ'כית: Ostře sledované vlaky; ידוע גם בשם רכבות נשמרות היטב) הוא סרט צ'כי משנת 1966 בבימויו של ייז'י מנצל (אנ'). הסרט הוא אחד הסרטים הידועים ביותר של הגל החדש הצ'כוסלובקי. הוא שוחרר בבריטניה תחת השם Closely Observed Trains . זהו סרט התבגרות אודות צעיר העובד בתחנת רכבת בפרוטקטורט של בוהמיה ומוראביה בזמן מלחמת העולם השנייה. הסרט מבוסס על רומן משנת 1965 מאת בוהומיל הראבאל. הסרט הופק על ידי אולפני ברנדוב וצולם בלוקיישן במרכז בוהמיה. הסרט הופץ בעולם במהלך 1967, ובשנת 1968 הסרט זכה בפרס האוסקר לסרט הזר הטוב ביותר פרק זה לוקה בחסר. אנא תרמו לוויקיפדיה והשלימו אותו. העלילה מתרחשת בתחנת רכבת קטנה בזמן מלחמת העולם השנייה. גיבור הסרט, מילוש הרמה, גבר צעיר, מוטרד מהעובדה שהוא אינו מצליח ליצור קשר עם נשים. ואצלב נצקאז' - מילוש הרמה ולסטימיל ברודסקי - חבר המועצה זדניצ'ק ייטקה בנדובה - מאשה יוסף סומר - הוביצ'קה ליבושה הוולקובה - אשת מנהל התחנה ולדימיר ולנטה - מנהל התחנה ייטקה זלנוהורסקה - הטלגרפיסט זדניצ'קה נאדיה אורבאנקובה - ויקטוריה פרייה ייז'י מנצל - דוקטור בראבץ הגל החדש הצ'כוסלובקי דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "רכבות שמורות היטב", עמ' 181–183 "רכבות שמורות היטב", במסד הנתונים הקולנועיים IMDb (באנגלית) "רכבות שמורות היטב", באתר נטפליקס "רכבות שמורות היטב", באתר AllMovie (באנגלית) "רכבות שמורות היטב", באתר Rotten Tomatoes (באנגלית) "רכבות שמורות היטב", במסד הנתונים הקולנועיים KinoPoisk (ברוסית) רכבות צמודות [1] מאמר מאת ריצ'רד שיקל באוסף קריטריון אורי קליין, רכבות שמורות היטב, ערוץ 23, א', 89,21:00 דקות, באתר הארץ, 31 בדצמבר 2002 נתן גרוס, תחנת-רכבת תחת זכוכית מגדלת, על המשמר, 29 בנובמבר 1968 רם עברון, נאו-ריאליזם צ'כי, למרחב, 22 בנובמבר 1968 "The 40th Academy Awards (1968) Nominees and Winners". oscars.org. נבדק ב-2011-11-12.
נקודת דוונה

נקודת דֶוֶנה או נקודת דוונה (באנגלית: Devene Point; בבולגרית: нос Девене) היא לשון יבשה צרה, הבולטת לכיוון מערב לתוך מפרץ דאלמאן, ומהווה את הקצה הצפון מזרחי של מפרץ בוראגארה, בחוף המערבי של האי בראבנט, בארכיפלג פאלמר, שלמול חוף חצי האי האנטארקטי באנטארקטיקה. אורכה של לשון היבשה 600 מטרים. לשון היבשה נמצאת 2.08 קילומטרים צפונית מזרחית מנקודת זאבל; 8.5 קילומטרים מזרחית-צפונית-מזרחית מהאי גאנד; ו-4.68 קילומטרים דרומית-דרומית-מערבית מנקודת פלמינג. לשון היבשה הופיעה בראשית המאה ה-21 כתוצאה מנסיגתו של קרחון רש (האזור היה מכוסה על ידי הקרחון קודם לנסיגתו). לשון היבשה נקראת על שמו של הכפר דוונה (Девене), בצפון מערב בולגריה. נקודת זאבל הגאזט האנטארקטי הבולגרי (בבולגרית) נקודת דוונה באתר הגאזט האנטארקטי של ממשלת אוסטרליה נקודת דוונה באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של בולגריה מידע גאוגרפי והיסטורי
Mini Metro (משחק וידאו)

Mini Metro (בעברית: מיני מטרו) הוא משחק אסטרטגיה ממוחשב שפותח על ידי צוות הפיתוח "דינוזאור פולו קלאב" ויצא ב-6 בנובמבר 2015. מטרת המשחק היא בניית רשת תחבורה יעילה של רכבות עבור העיר הגדלה במהירות. התחנות מיוצגות על ידי צמתים בצורות שונות והשחקנים צריכים לבנות מסלולים כדי לחבר אותם על ידי ציור קווים. הרמות במשחק מבוססות על ערים אמיתיות ומראה של תחנות ונוסעים שנוצר מבחינה פרוצדורלית. הסגנון החזותי של המשחק עושה שימוש בצבעים עזים וגאומטריה פשוטה כדי לשכפל את המראה של מפות תחבורה מודרניות. המשחק משתמש במערכת שמע פרוצדורלית ליצירת צלילים המבוססים על פעולות השחקן ומעבר לרשת. המקצבים והקולות שנוצרו לקחו השראה מעבודות של מוזיקה מינימלית. מדיה וקבצים בנושא Mini Metro בוויקישיתוף אתר האינטרנט הרשמי של Mini Metro (באנגלית) Mini Metro, ברשת החברתית אקס (טוויטר) חן זילברמן, הכירו את Mini Metro, אתר GAMEPRO, ‏25 בפברואר 2015 Mini Metro, באתר PCGamingWiki (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
כנפיים (סרט, 1966)

כנפיים (ברוסית: Крылья) הוא סרט דרמה רוסי בשחור לבן משנת 1966 בבימויה של לריסה שפיטקו (אנ'), סרטה הראשון בתום לימודיה במכון לקולנוע על שם גרסימוב. שפיטקו נפטרה ב-1979 בתאונת דרכים לאחר שהשלימה עוד שלושה סרטים. "כנפיים", במסד הנתונים הקולנועיים IMDb (באנגלית) "כנפיים", באתר AllMovie (באנגלית) "כנפיים", באתר Rotten Tomatoes (באנגלית) "כנפיים", במסד הנתונים הקולנועיים KinoPoisk (ברוסית) Blackslee, David. "Larisa Shepitko." CriterionCast, 12 September 2014. Retrieved: 26 November 2016